કોરોના વાઇરસ : વિશ્વમાં ક્યાં કેસો વધી રહ્યા છે અને ક્યાં ઘટી રહ્યા છે?\nપશ્ચિમ યુરોપ અને એશિયાના ઘણા દેશોમાં જ્યાં વાઇરસ કેટલાક અંશે કાબૂમાં છે ત્યાં જ વિશ્વના અન્ય ભાગોમાં આ મહામારી વધુ તેજ ગતિથી ફેલાઈ રહી છે.

વિશ્વમાં પહેલા 10 લાખ લોકોમાં આ મહામારી ફેલાવો થવામાં જ્યાં ત્રણ મહિના લાગ્યા ત્યાં જ છેલ્લા 10 લાખ લોકો માત્ર 8 દિવસમાં સંક્રમિત થયા.

વળી, આ આંકડા ફક્ત પરીક્ષણમાં પૉઝિટિવ આવનારના જ છે તે, હકીકતમાં કુલ સંખ્યાનો એક નાનકડો ભાગ હોવાની શક્યતા વધુ છે, એવું એક વરિષ્ઠ દક્ષિણ અમેરિકી અધિકારીનો મત છે.

ક્યાં ઝડપથી વધી રહ્યા છે કેસ?

અમેરિકા ખંડ, દક્ષિણ એશિયા અને આફ્રિકાના કેટલાક ભાગોમાં ગ્રાફ સંપૂર્ણપણે ખોટી દિશામાં જઈ રહ્યો છે.

અમેરિકા કે જે પહેલેથી જ સમગ્ર વિશ્વમાં કોવિડની મહામારીથી સૌથી વધુ સંખ્યામાં સંક્રમિતો અને સૌથી વધુ મૃત્યુના આંકડા વાળો દેશ છે ત્યાં ફરીથી કેસ ઝડપથી વધી રહ્યા છે. પાછલા કેટલાક દિવસોમાં પૉઝિટિવ આવેલા કેસોની સંખ્યા અહીં દૈનિક ધોરણે 40,000નો વિક્રમ આંક પર પહોંચી ચૂકી છે અને તે હજુ વધી રહી છે જેમાં ઍરિઝોના, ટેક્સાસ અને ફ્લોરિડાના ક્લસ્ટરમાં આવેલા ઉછાળાનો મોટો ભાગ છે.

અમેરિાકના સંક્રામક રોગોના નિષ્ણાત ડૉ. ફાઉચીએ ચેતવણી આપી છે કે જો સાવચેતી નહીં દાખવવામાં આવે તો આ આંકડો પ્રતિદિન એક લાખ સુધી જશે.

આ સંક્રમણના ફેલાવાનો "સેકન્ડ વેવ' નથી એને બદલે તે રોગમાં ફરી આવેલો ઉછાળો છે અને એ પણ મોટેભાગે એવા રાજ્યોમાં જેમણે કદાચ ઘણાં વહેલાં લૉકડાઉનના પ્રતિબંધોમાં છૂટછાટ આપવાનો નિર્ણય કર્યો હતો

બ્રાઝિલ કે જે અમેરિકા પછી 10 લાખ કેસોનો આંક પસાર કરનાર બીજો સૌથી વહેલો  દેશ છે ત્યાં પણ સંક્રમણ જોખમી રીતે વધી રહ્યું છે. તેના સૌથી મોટા શહેરો સાઓ પાઉલો અને રીયો ડી જાનેરો આનાથી સૌથી વધુ અસરગ્રસ્ત છે પરંતુ દેશના અન્ય ભાગોમાં પરીક્ષણ ઘણું ઓછું થઈ રહ્યું છે અને ખરો આંકડો આનાથી ઘણો વધારે હોવાની આશંકા છે.



ભારતમાં ખરો વ્યાપ વધારે

આવું જ કંઈક ભારતમાં પણ બની રહ્યું છે અહીં હમણાં જ એક જ દિવસમાં 18000થી વધારે કેસો મળવાનો નવો વિક્રમ બન્યોય જોકે, કેટલાક સૌથી ગીચ વસતી ધરાવતા રાજ્યોમાં ટેસ્ટિંગની સંખ્યા ઓછી છે તેને કારણે આ મહામારીનો ખરો વ્યાપ ચોક્કસપણે વધારે છે.

આવું શા માટે થઇ રહ્યું છે? વિકાસશીલ દેશોમાં વંચિત, દબાયેલા અને ગીચ વસતીમાં રહેતા સમુદાયો માટે જોખમ વધારે છે. WHOના કોવિડ-19 માટેના ખાસ દૂત ડેવિડ નબારોના અનુસાર કોરોના વાઇરસ 'ગરીબ લોકોનો રોગ' બની ગયો છે.

જ્યાં આખેઆખા પરિવારો એક જ...\n\ntl;dr:
એક તરફ જ્યાં કોરોના વાઇરસ મહામારીના વૈશ્વિક કેસનો આંક એક કરોડને પાર થઈ ગયો છે, ત્યાં વિશ્વ આરોગ્ય સંસ્થા(WHO)ના વડાએ આ મહામારીના એક વધુ ખતરનાક નવા તબક્કાની ચેતવણી ઉચ્ચારી છે.